**NOTA INFORMATIVĂ**

*la proiectul hotărârii de Guvern cu privire la modificarea Anexei nr. 1 la Hotărârea Guvernului nr. 101/2018 pentru aprobarea Regulamentului privind modul de utilizare a mijloacelor financiare pentru deservirea delegațiilor și persoanelor oficiale străine*

|  |
| --- |
| * + - 1. **Denumirea autorului şi, după caz, a participanților la elaborarea proiectului** |
| Proiectul este elaborat de Ministerul Finanțelor. |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul Hotărârii Guvernului este întocmit în baza adresării Curții Constituționale a Republicii Moldova nr. PCC-01/242 din 25.05.2023 și solicitării Cancelariei de Stat nr. 27-78-6252 din 14.06.2023, în contextul consolidării bazei normative și asigurării reglementărilor pe categorii / grupe și persoane cu conținut relevant suplimentar. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul hotărârii este întocmit în scopul completării actului normativ cu noi reglementări după cum urmează.  1. Includerea președintelui curții constituționale în categoria I în funcție de persoana care conduce delegația străină în scopul întocmirii devizelor de cheltuieli pentru recepția delegațiilor oficiale străine, în baza propunerii Curții Constituționale ale RM.  2. Indexarea normelor limită a mijloacelor financiare aprobate pentru deservirea delegațiilor oficiale și persoanelor oficiale străine, ținând cont de evoluția prețurilor de consum în perioada anilor 2019-2023.  3. Aprobarea volumului maxim de cheltuieli pentru oferirea cadourilor sau altor semne de atenție din partea delegațiilor oficiale ale RM aflate în vizite oficiale peste hotare, ghidați de principiile de reciprocitatea și uzanța diplomatică. |
| **5. Fundamentarea economica-financiară** |
| Proiectul prevede majorarea volumului maxim de cheltuieli pentru deservirea delegațiilor și persoanelor oficiale străine cu cca 38%, ceea ce reflectă evoluția prețurilor de consum după ultima ajustare a plafoanelor, și anume perioada anilor 2019-2023. Cheltuielile pentru deservirea delegațiilor și persoanelor oficiale străine urmează a fi suportate din contul și în limita alocațiilor aprobate autorităților/instituțiilor bugetare în legile bugetare anuale. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative. |
| **7. Avizarea şi consultarea publică a proiectului** |
| Proiectul hotărârii Guvernului Republicii Moldova cu privire la alocarea mijloacelor financiare a fost supusă consultărilor publice, conform Legii nr.239/2008 privind transparența în procesul decizional, fiind plasat pe pagina oficială a Ministerului Finanțelor (web-link: <https://mf.gov.md/ro/content/proiectul-hg-cu-privire-la-modificarea-hot%C4%83r%C3%A2rii-guvernului-nr1012018-pentru-aprobarea> ). |
| **8. Constatările expertizei anticorupție** |
| Proiectul se supune expertizei anticorupție în conformitate cu prevederile art. 35 al Legii nr.100/2017 cu privire la actele normative, în procesul de avizare. |
| **9. Constatările expertizei de compatibilitate** |
| Proiectul nu este elaborat în scopul armonizării legislației naționale cu legislația UE, exceptându-se de efectuarea expertizei de compatibilitate. |
| **10. Constatările expertizei juridice** |
| Proiectul va fi supus expertizei juridice, în conformitate cu prevederile art. 37 al Legii nr.100/2017 cu privire la actele normative, în procesul de avizare. |

**MINISTRU Petru ROTARU**